Stefan Hell

Stefan Walter Hell (* 23. december 1962, Arad, Rumunsko) je nemecký fyzik, ktorý v roku 2014 získal za rozvoj mikroskopie s veľmi vysokým rozlíšením Nobelovu cenu za chémiu spoločne s Ericom Betzigom a Williamom Moernerom.

Narodil sa v Rumunsku v rodine patriacej k tamojšej nemeckej menšine. Doktorát z fyziky získal na univerzite v Heidelbergu roku 1990. V rokoch 1991 až 1993 pracoval v molekulárnom laboratóriu v Heidelbergu, kde realizoval princípy 4Pi mikroskopie. Preukázal tým, že je možné výrazne zlepšiť rozlišovacie schopnosti fluorescenčného mikroskopu. Spolu s vedcami z Inštitútu Maxa Plancka vyvinul mikroskop, ktorý dokáže získať a zaznamenať obrázky z mozgu živých zvierat s predtým nedosiahnuteľným rozlíšením menej ako 70 nanometrov. V rokoch 1993 až 1996 pôsobil na univerzite v Turku. Od októbra 2002 je jedným z riaditeľov Inštitútu Maxa Plancka v nemeckom Göttingene. V roku 2006 dostal Nemeckú cenu budúcnosti.

Referencie

Iné projekty 

Nemeckí fyzici
Nemeckí chemici
Rumunskí vedci
Biofyzici
Nositelia Nobelovej ceny za chémiu
Nemeckí nositelia Nobelovej ceny
Absolventi Ruprecht-Karls-Universität Heidelberg
Členovia United States National Academy of Sciences